Kommissionens beslutning

af 22. juli 2003

om tilbagekaldelse af den fritagelse, som i henhold til forordning (EF) nr. 88/97 er indrømmet visse parter for betaling af antidumpingtold, der er udvidet til at omfatte visse dele til cykler med oprindelse i Folkerepublikken Kina

(meddelt under nummer K(2003) 1961)

(2003/560/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 1972/2002(2),

under henvisning til Rådets forordning (EF) nr. 71/97 af 10. januar 1997 om udvidelse af den endelige antidumpingtold på importen af cykler med oprindelse i Folkerepublikken Kina, som indførtes ved forordning (EØF) nr. 2474/93, til også at omfatte visse dele til cykler fra Folkerepublikken Kina og om opkrævning af denne told på import registreret i henhold til forordning (EF) nr. 703/96(3), opretholdt ved Rådets forordning (EF) nr. 1524/2000(4),

under henvisning til Rådets forordning (EF) nr. 88/97 af 20. januar 1997 om bevilling til fritagelse af importen af visse dele til cykler med oprindelse i Folkerepublikken Kina fra den ved forordning (EF) nr. 71/97 fastsatte udvidelse af den antidumpingtold, der indførtes ved forordning (EØF) nr. 2474/93 og opretholdtes ved forordning (EF) nr. 1524/2000(5),

efter høring af det rådgivende udvalg, og

ud fra følgende betragtninger:

(1) Efter ikrafttrædelsen af forordning (EF) nr. 88/97, der fritog et vist antal virksomheder, som samlede cykler, for at betale den antidumpingtold, der ved Rådets forordning (EF) nr. 71/97 var udvidet til at omfatte importen af visse cykeldele med oprindelse i Folkerepublikken Kina ("den udvidede antidumpingtold"), har Kommissionen ved en række afgørelser offentliggjort i De Europæiske Fællesskabers Tidende(6) fritaget yderligere parter for betalingen af den udvidede antidumpingtold i henhold til artikel 7 i forordning (EF) nr. 88/97.

(2) Kommissionen er fra forskellig side blevet underrettet om, at en række fritagne parter er ophørt med at eksistere eller med at samle cykler.

(3) Kommissionen underrettede skriftligt de pågældende parter om, at den påtænkte at tilbagekalde deres fritagelse, og gav dem mulighed for at fremsætte bemærkninger. De fleste af disse parter bekræftede over for Kommissionen, at de er ophørt med at fremstille eller samle cykler. For så vidt angår de resterende parter modtog Kommissionen ingen bemærkninger inden for den fastsatte frist.

(4) I overensstemmelse med princippet om en forsvarlig forvaltning bør fritagelsen for disse parter, der er anført i denne afgørelses artikel 1, derfor tilbagekaldes -

VEDTAGET FØLGENDE BESLUTNING:

Artikel 1

Fritagelserne for den ved forordning (EF) nr. 71/97 fastsatte udvidelse af den endelige antidumpingtold på importen af cykler med oprindelse i Folkerepublikken Kina, som blev indført ved forordning (EØF) nr. 2474/93 og opretholdt ved forordning (EF) nr. 1524/2000, til også at omfatte visse dele til cykler fra Folkerepublikken Kina, tilbagekaldes for de nedenfor anførte parter fra datoen efter datoen for offentliggørelsen af denne afgørelse i Den Europæiske Unions Tidende.

De parter, for hvilke fritagelsen tilbagekaldes

>TABELPOSITION>

Artikel 2

Denne beslutning er rettet til medlemsstaterne og de nedenfor anførte parter:

Aurelia Dino SpA, Via Cuneo 11, I-12011 Borgo San Dalmazzo (CN)

Baronia-Fahrrad GmbH, Weher Str. 81-83, D-32369 Rahden

Brennabor Fahrräder Bernard Fischer GmbH, Schnatweg 3, D-32105 Bad Salzufflen

Cicli Casadei snc, Via dei Mestieri, I-44020 San Giuseppe di Comacchio

Cycles Eddie Koepler, ZI nr. 2 de Rouvignies - rue Louis Dacquin - Batterie 900, F-59309 Valenciennes Cedex

Dangre Cycles, 23, rue Paul Vaillant Couturier, F-59583 Marly

Dawes Cycles, Wharfdale Road, Tyseley, Birmingham B11 2DG, Det Forenede Kongerige

Fonlupt SA, rue Joseph Mouterde, F-71600 Paray-Le-Monial

Girardengo SRL, Via N. Sauro, 5, I-15065 Frugarolo

José Ferreira & Almeida, Lda, Estrada Nacional 235, P-3770 Oliveira do Barro

Kynast AG, Artlandstr. 55, D-49692 Quakenbrück

Lombardo Gaspare, Via Roma, 233, I-91012 Buseto Palizzolo

Magna Technology, Unit 5 Riverside Trading Estate, Fiddlers Ferry, WA5 2UL, Warrington, Det Forenede Kongerige

MGI (nv Marcel Geurts Industry), Oude Bunders 2030, B-3630 Maasmechelen

Portosa Srl, Via Industria, 6, I-35030 Rubano

PRO-FIT Sportartikel, Weinsberger Str. 81, D-74076 Heilbronn

Reparto Corse Bianchi SRL, Via delle Battaglie, 5, I-24047 Treviglio

Sprint SpA, Via Padana Superiore, 91/93 - SS11, I-75045 Castegnato

Vicini Mario e Figli SNC, Via dell'Artigianato, 284, I-47023 Cesena.

Udfærdiget i Bruxelles, den 22. juli 2003.

På Kommissionens vegne

Pascal Lamy

Medlem af Kommissionen

(1) EFT L 56 af 6.3.1996, s. 1.

(2) EFT L 305 af 7.11.2002, s. 1.

(3) EFT L 16 af 18.1.1997, s. 55.

(4) EFT L 175 af 14.7.2000, s. 39.

(5) EFT L 17 af 21.1.1997, s. 17.

(6) EFT L 193 af 22.7.1997, s. 32, EFT L 31 af 6.2.1998, s. 25, EFT L 164 af 9.6.1998, s. 49, EFT L 320 af 28.11.1998, s. 60, EFT L 41 af 10.2.2001, s. 30, EFT L 47 af 19.2.2002, s. 43 og EFT L 195 af 24.7.2002, s. 81.